U rem shara ana ganu sat ladat
鸡圈杀毒措施
时间:2015-02-13 11:11:00 来源:德宏团结报
Shadu sat ladat Ana sat ra ai hking rai hpe shong gashin shatsom kau nhtom, hka ko bang nna, manit 20-30 daram shadu shaprut ai hpang, gahtet kop ai hte mai lang sai. U shat bang ai hking rai, a yam, makop tsi htu ai tsi samyit re ni hpe mung ladat ndai hku ana mai sat ai.
Jan lam nna ana sat ladat Shadu shaprut nna ana nmai sat ai hking rai ni, ga shadon U long U ka re ni hpe go, jan gata ko na-yi hkum 3-6 daram lam kau yang mung ntsa lam ko mong hkom ai ana hpe sat kau lu ai.
Namsu hte ana sat ladat Namsu hke 100-150 ko, hka hke 200-300 bang nna, shawun wan ko bang nhtom, hkalap ni chyip chyip la nna wan nau n gaba ai hte shadu shamong bun yang, U hkron kap ana hpe htang maja lu ai.
Jahkui(Htun hpro) hte ana sat ladat Jahkui gatsing hpe shadang10%~20% hku gayau la nna, Ulong, aga, shakum re hkan gat bun ya yang, Ulong htingwan hpe san seng ya lu nga ai. Dai hta n-ga, Jahkui gatsing hpe Ulong ko gat bang ton nna, aten 1-2 ya e hka galang lang jo bun yang mung, ana sat ai hta akyu loi rong nga ai.
Tsa machyan hte ana sat ladat U ni ningma ningnan hkra ai shaloi, san seng ai sumpan ko tsa machyan (酒精) shing nrai tsa loi madit la nna chya ya yang, ningma hka n chye bung wa ai.
La-son hte ana sat ladat La-son hpe htu mani nna U shat ko gayau bang jo yang, ana lu sat ai hta n-ga, U hkyi hpro nyi ana hpe mung tsi lu ai.
Namtsi hte ana sat ladat Ai ye (艾叶), Changshu (苍术), Da hkyin (大青)shing nrai la-son hkinlang re ni hpe, Ulong gata ko nat shamong bun yang, ana sat lu ai hta n-ga manam shagram re bat ni hpe mung lu jahkoi kau ya nga ai, grau nna go Ulong gaman ko ladat ndai hte san seng galo yang gaja nga ai.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn